
15 Νοεμβρίου 2017 


ΤΕΥΧΟΣ ΤΕΤΑΡΤΟ 


Αρ. Φύλλου 353 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κήρυξη ως αναδασωτέας έκτασης συνολικού εμ- 
βαδού 1,751 στρ. στη θέση «Ρέπα» της ΔΚ Αυλώ¬ 
να του Δήμου Ωρωπού της ΠΕ Αν. Αττικής λόγω 
παράνομης εκχέρσωσης. 

2 Κήρυξη και επανακήρυξη ως αναδασωτέας έκτα¬ 
σης συνολικού εμβαδού 5,843 στρ. στη θέση «Με¬ 
γάλη Αυλή» της ΔΕ Κερατέαςτου Δήμου Λαυρεω- 
τικής της ΠΕ Αν. Αττικής λόγω εκχέρσωσης. 

3 Κήρυξη δημόσιας δασικής έκτασης εμβαδού 
3.560,76 τ.μ. ως αναδασωτέας λόγω παράνομης 
εκχέρσωσης στη θέση «Βουλωμένη» τηςΤ.Κ. Χρυ- 
σοβεργίου, Δ.Ε Αιτωλικού, του Δήμου Ι.Π. Μεσο¬ 
λογγίου, Π.Ε. Αιτωλ/νίας. 


ΑΠΟΦΑΣΕΙΣ 

Αριθμ. 13859 _ (1) 

Κήρυξη ως αναδασωτέας έκτασης συνολικού εμ¬ 
βαδού 1,751 στρ. στη θέση «Ρέπα» της ΔΚ Αυλώ¬ 
να του Δήμου Ωρωπού της ΠΕ Αν. Αττικής λόγω 
παράνομης εκχέρσωσης. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) του άρθρου 117 παρ. 3 και άρθρου 24 παρ. 1 του 
Συντάγματος της Ελλάδος. 

β) Του ν. 3200/1955 «περί διοικητικής αποκεντρώσε- 
ως» όπως αυτές τροποποιήθηκαν μεταγενέστερα. 

γ) Του άρθρου 280 του ν. 3852/2010 (ΦΕΚ 87/Α7 
7.6.2010) «Αρχιτεκτονική της Αυτοδ/σης, και της Αποκ. 
Διοίκησης - Πρόγραμμα Καλλικράτης» και τα άρθρα 28 
και 28Α του ν. 4325/2015. 

δ) Του π.δ/τος 135/2010 (ΦΕΚ 228/Α727.12.2010) «Ορ¬ 
γανισμός της Αποκ. Διοίκησης Αττικής». 

ε) Του ν. 3861 /2010 (ΦΕΚ 112/Α713.7.2010) «Ενίσχυση 
της διαφάνειας με την υποχρεωτική ανάρτηση νόμων και 


πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο - Πρόγραμμα Διαύγεια - 
και άλλες διατάξεις». 

στ) Του ν. 998/1979 «Περί προστασίας των Δασών και 
των Δασικών εν γένει εκτάσεων της Χώρας», όπως ισχύει 
σήμερα και ειδικότερα: 

στα) του άρθρου 41, 

στβ) του άρθρου 38 παρ. 1 ,όπως τροποποιήθηκε με το 
άρθρο 35 παρ. 1 του ν. 4280/2014 (ΦΕΚ 159/Α78.8.2014). 

ζ)Της αριθμ. οικ. 179200/5059/20.12.2012 εγκυκλί¬ 
ου του ΥΠΕΚΑ και της αριθμ. 133002/6552πε/22.1.2016 
εγκυκλίου του ΥΠΕΝ. 

η) Της αριθμ. 160417/1180/9.7.1980 εγκυκλίου δ/γής 
του Υπ. Γεωργίας, 

θ) του ν. 3208/2003 «Περί προστασίας δασικών οι¬ 
κοσυστημάτων κ.τ.λ.», όπως τροποποιήθηκε και ισχύει 
σήμερα. 

ι) Του υπ' αρ. 32/2016 π.δ/τος (ΦΕΚ 46/Α731.3.2016) 
Περί ορισμού επιστημ. κριτηρίων για την υπαγωγή 
εκτάσεων στις περιπτώσεις 1, 2 και 5 του άρθρ. 3 του ν. 
998/1979, ως ισχύει. 

κ) Της αριθμ. 15869/15.5.2017 (ΦΕΚ 250/Υ.Ο.Δ.Δ./ 
26.5.2017) απόφασης του Υπουργού Εσωτερικών, περί 
διορισμού του Σπυρίδωνα Κοκκινάκη στη θέση του Συ¬ 
ντονιστή της Αποκεντρωμένης Διοίκησης Αττικής, για 
πενταετή θητεία. 

2. Την από 07.09.2017 έκθεση αυτοψίας και φωτο¬ 
ερμηνείας του αρμόδιου δασολόγου του Δασαρχείου 
Καπανδριτίου. 

3. Την αριθμ. 3439/15.09.2017 πρόταση του αρμόδιου 
Δασαρχείου Καπανδριτίου, σχετικά με την κήρυξη ως 
αναδασωτέας της αναφερόμενης στο θέμα έκτασης, 
αποφασίζουμε: 

Κηρύσσουμε ως αναδασωτέα έκταση συνολικού εμ¬ 
βαδού 1,751 στρ. (ενός στρέμματος και επτακοσίων πε¬ 
νήντα ενός χιλιοστών του στρέμματος) στη θέση «Ρέπα» 
της ΔΚ Αυλώνα του Δήμου Ωρωπού της ΠΕ Αν. Αττικής 
λόγω εκχέρσωσης, που απεικονίζεται ως δύο τμήματα 
με μαύρο περίγραμμα και κόκκινο χρωματισμό: τμήμα 
1 εμβαδού 1,511 στρ. (ενός στρέμματος και πεντακο- 
σίων έντεκα χιλιοστών του στρέμματος) με στοιχεία 
οριογραμμής (0,1, 2, 3, 4, 5, 6, 7, 8, 9, 10, ....15, 16, 17.0) 
με συντεταγμένες ΕΓΣΑ '87 και τμήμα 2 εμβαδού 0,240 

στρ. (0 στρεμμάτων και διακοσίων σαράντα χιλιοστών 
του στρέμματος) με στοιχεία οριογραμμής (0,1,2,3,4,5, 
6. 0) με συντεταγμένες ΕΓΣΑ '87, στο επισυναπτόμενο 
φ.χ. Γ.Υ.Σ. 6424/2 κλίμακας 1:5.000 που προσαρτάται 
στην πρόταση και την παρούσα, με όρια: 

Τμήμα 1 

Βόρεια: με σημερινές γεωργικές εκτάσεις της περιοχής 
Αυλώνα, 

Ανατολικά: με δάσος της περιοχής Αυλώνα, 

Νότια και Δυτικά: με δάσος της περιοχής Αυλώνα. 

Τμήμα 2 

Βόρεια: με σημερινές γεωργικές εκτάσεις της περιοχής 
Αυλώνα, 

Ανατολικά: με σημερινές γεωργικές εκτάσεις της πε¬ 
ριοχής Αυλώνα, 

Νότια και Δυτικά: με δάσος της περιοχής Αυλώνα. 

Άλλα στοιχεία: 

Σύμφωνα με την από 07.09.2017 έκθεση αυτοψίας 
και έκθεση φωτοερμηνείας, η συνολική επίδικη έκταση 
αποτελεί τμήμα ευρύτερου ιδιωτικού - συνιδιοκτήτου 
δάσους αναγκαστικού συνεταιρισμού «Σάλεσι-Μπούγα» 
της Δημοτικής Κοινότητας Αυλώνας του Δήμου Ωρωπού. 
Εμφανίζεται δε να καλύπτεται μέχρι το έτος 2010 (ο/φ) 
από δάσος χαλεπίου πεύκης με υπόροφη βλάστηση 
αειφύλλων πλατύφυλλων με ποσοστό δασοκάλυψης 
μεγαλύτερο από 50% Το έτος 2017 τα ανωτέρω τμήμα¬ 
τα της έκτασης είχαν εκχερσωθεί καταστρέφοντας την 
υπάρχουσα δασική βλάστηση. 


Από την τεχνική έκθεση φωτοερμηνείας του αρμόδιου 
δασολόγου του Δασαρχείου Καπανδριτίου προκύπτει ότι 
η έκταση μέχρι το έτος 2010 καλυπτόταν από δενδρώ- 
δη και θαμνώδη ξυλώδη δασική βλάστηση (χ. πεύκη, 
σχίνα, πουρνάρια) συνιστώντας οργανική ενότητα που 
συμβάλλει στη διατήρηση της φυσικής και βιολογικής 
ισορροπίας και δημιουργεί ιδιαίτερο δασογενές περι¬ 
βάλλον εξυπηρετώντας στη διαβίωση του ανθρώπου 
εντός του φυσικού περιβάλλοντος (ι. οχ.). Όμως κατά το 
δεύτερο δεκαπενθήμερο του Ιουνίου, σύμφωνα με την 
από 07.09.2017 αυτοψία, η ως άνω έκταση εκχερσώθηκε. 

Σκοπός της κήρυξης της ανωτέρω έκτασης συνολικού 
εμβαδού 1,751 στρ. ως αναδασωτέας, είναι η διατήρηση 
του δασικού χαρακτήρα αυτής, ο αποκλεισμός διάθε¬ 
σής της για άλλη χρήση, η αποκατάσταση της δασικής 
βλάστησης που καταστράφηκε απάτην εκχέρσωση και 
η προστασία -διατήρηση της ισορροπίας του φυσικού 
περιβάλλοντος. 

Με την παρούσα απόφαση δεν προκαλείται δημοσιο¬ 
νομική δαπάνη σε βάρος του κρατικού προϋπολογισμού 
(οχ. άρθρο 90 π.δ/τος 63/2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2017 

Ο Συντονιστής 

Αποκεντρωμένης Διοίκησης 

ΣΠΥΡΙΔΩΝ ΚΟΚΚΙΝΑΚΗΣ 

ΡίΠίοΗ δίίβίοΙι 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό ( 5 % 

Αριθμ. 13478 _ (2) 

Κήρυξη και επανακήρυξη ως αναδασωτέας έκτα¬ 
σης συνολικού εμβαδού 5,843 στρ. στη θέση 
«Μεγάλη Αυλή» της ΔΕ Κερατέας του Δήμου Λαυ- 
ρεωτικήςτης ΠΕ Αν. Αττικής λόγω εκχέρσωσης. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

Ι.-Τις διατάξεις: 

α) Του άρθρου 117 παρ. 3 και άρθρου 24 παρ. 1 του 
Συντάγματος της Ελλάδος. 

β) Του ν. 3200/1955 «περί διοικητικής αποκεντρώσε- 
ως» όπως αυτές τροποποιήθηκαν μεταγενέστερα. 

γ)Τουάρθρου280τουν.3852/2010(ΦΕΚ87/Α 77.6.2010) 
«Αρχιτεκτονική της Αυτοδ/σης, και της Αποκ. Διοίκησης - 
Πρόγραμμα Καλλικράτης» και τα άρθρα 28 και 28Α του 
ν. 4325/2015. 

δ) Του π.δ/τος 135/2010 (ΦΕΚ 228/Α727.12.2010) «Ορ¬ 
γανισμός της Αποκ. Διοίκησης Αττικής». 

ε) Του ν. 3861 /2010 (ΦΕΚ 112/Α713.7.2010) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο - Πρόγραμμα Διαύγεια - 
και άλλες διατάξεις». 

στ) Του ν. 998/1979 «Περί προστασίας των Δασών και 
των Δασικών εν γένει εκτάσεων της Χώρας όπως ισχύει 
σήμερα και ειδικότερα: στα) του άρθρου 41, 

στβ) του άρθρου 38 παρ. 1 ,όπως τροποποιήθηκε με το 
άρθρο 35 παρ. 1 του ν. 4280/2014 (ΦΕΚ 159/Α78.8.2014). 

ζ) Της αριθμ. οικ. 179200/5059/20.12.2012 εγκυκλί¬ 
ου του ΥΠΕΚΑ και της αριθμ. 133002/6552πε/22.1.2016 
εγκυκλίου του ΥΠΕΝ. 

η) Της αριθμ. 160417/1180/9.7.1980 εγκυκλίου δ/γής 
του Υπ. Γεωργίας. 

θ) Του ν. 3208/2003 «Περί προστασίας δασικών οι¬ 
κοσυστημάτων κ.τ.λ.», όπω τροποποιήθηκε και ισχύει 
σήμερα. 

ι)Του υπ' αριθμ. 32/2016 π.δ/τος (ΦΕΚ 46/Α731.3.2016) 
Περί ορισμού επιστημ. κριτηρίων για την υπαγωγή 
εκτάσεων στις περιπτώσεις 1, 2 και 5 του αρθρ. 3 του 
ν. 998/1979, ως ισχύει. 

κ) της αριθμ. 15869/15.5.2017 (ΦΕΚ 250/Υ.Ο.Δ.Δ./ 
26.5.2017) απόφασης του Υπουργού Εσωτερικών, περί 
διορισμού του Σπυρίδωνα Κοκκινάκη στη θέση του Συ¬ 
ντονιστή της Αποκεντρωμένης Διοίκησης Αττικής, για 
πενταετή θητεία. 

2. -Την από 26.09.2016 έκθεση αυτοψίαςτου αρμόδιου 
δασονόμου του Δασονομείου Κερατέας. 

3. -Την από ΔΥ/26.09.2016 έκθεση φωτοερμηνείαςτου 
αρμόδιου δασολόγου του Δασαρχείου Λαυρίου. 

4. -Την αριθμ. οικ.1608/38106/09.5.2017 πρόταση του 
αρμόδιου Δασαρχείου Λαυρίου και τη συμπληρωματική 
αυτής με αριθμ. 2218/56011/31.08.2017, σχετικά με την 
κήρυξη ως αναδασωτέας της αναφερόμενης στο θέμα 
έκτασης, αποφασίζουμε: 

Από τη συνολική δημόσια δασική έκταση εμβαδού 
5,843 στρ. (πέντε στρεμμάτων και οκτακόσιων σαράντα 
τριών χιλιοστών του στρέμματος) στη θέση «Μεγάλη 


Αυλή» της ΔΕ Κερατέας του Δήμου Λαυρεωτικής της 
ΠΕ Αν. Αττικής που κηρύσσεται λόγω κατάληψης, εκ¬ 
χέρσωσης και ανεπίτρεπτης αλλαγής κατά προορισμό 
χρήση, με στοιχεία οριογραμμής (Α,Β,Γ,Δ,Ε,Ζ,Η,Θ,Ι,Κ,5,Λ, 
Μ,Ν,Ξ,Ο,Ι. Α) όπως απεικονίζεται με συντεταγμένες ΕΓΣΑ 
’87 με μαύρο περίγραμμα στο τοπογραφικό διάγραμμα 
κλ. 1:1000 και στο αριθμ. 6467/7 απόσπασμα φ.χ. ΓΥΣ 
κλ. 1:5.000 που προσαρτώνται στην πρόταση και την 
παρούσα και με όρια: 

Βόρεια: με χωματόδρομο και πέραν αυτού οικοπεδο- 
ποιημένη έκταση σήμερα. 

Ανατολικά: με χωματόδρομο και πέραν αυτού με αγρο¬ 
τικές εκτάσεις. 

Νότια: με δημόσια δασική έκταση κηρυγμένη ανα¬ 
δασωτέα με την με αριθ. 4525/93/1994 απόφαση του 
Νομάρχη Ανατ. Αττικής (Φ.Ε.Κ. 74/Δ702.02.1994). 

Δυτικά: με δημόσια δασική έκταση κηρυγμένη ανα¬ 
δασωτέα με την με αριθ. 4525/93/1994 απόφαση του 
Νομάρχη Ανατ. Αττικής (Φ.Ε.Κ. 74/Δ702.02.1994) και οι- 
κοπεδοποιημένη σήμερα έκταση (σχετικό το υπ'αριθμ. 
9/1998 Π.Δ.Α.) 

Α. Κηρύσσουμε ως αναδασωτέα λόγω κατάληψης, εκ¬ 
χέρσωσης και ανεπίτρεπτης αλλαγής κατά προορισμό 
χρήση δημόσια δασική έκταση εμβαδού 4,703 στρ (τεσ¬ 
σάρων στρεμμάτων και επτακοσίων τριών χιλιοστών του 
στρέμματος), όπως απεικονίζεται με μαύρη διαγράμμιση 
και στοιχεία οριογραμμής (Α,Β,Γ,Δ,Ε,Ζ,Η,Θ,Ι,Κ,5,4,3,2,1. Α) 
με συντεταγμένες ΕΓΣΑ ’87 στο ως άνω τοπογραφικό και 
απόσπασμα φ.χ. ΓΥΣ που προσαρτάται και συνοδεύει την 
παρούσα, η οποία αποτελούσε πριν την κατάληψη της 
τμήμα ευρύτερης δασικής έκτασης της παρ. 2 του άρ¬ 
θρου 3 του ν. 998/1979 ως ισχύει σήμερα και αποτελούσε 
μέσω της αμοιβαίας αλληλεξάρτησης και αλληλεπίδρα¬ 
σης ιδιαίτερη δασοβιοκοινότητα (ι σχετικό). Σύμφωνα 
με τη φωτ/νεία της πρότασης, από το έτος 1937 μέχρι 
και το 1980, καλυπτόταν από θαμνώδη δασική βλάστη¬ 
ση αειφύλλων πλατύφυλλων (σχίνο, πρίνο, αγριελιά), η 
οποία καταστράφηκε σταδιακά μετά το 1980 και μέχρι 
σήμερα συνεπεία διάσπαρτων μικρών επεμβάσεων, 
όπως βόσκηση ή εναπόθεση κατά θέσεις αδρανών υλι¬ 
κών. Σήμερα η έκταση ανατολικά είναι περιφραγμένη 
με ξηρολιθιά και με κομμένα ξερά κλαδιά κυρίως αγρι¬ 
ελιάς, βόρεια και εν μέρει δυτικά είναι περιφραγμένη 
από λάστιχα αυτοκινήτων, είναι δε φυτεμένη με δέκα 
εννέα ευκαλύπτους, δέκα επτά καλλωπιστικά είδη και 
δέκα άτομα δάφνης ηλικίας 1 - 2 ετών. 

Β. Επανακηρύσσουμε ως αναδασωτέα λόγω κατάλη¬ 
ψης, εκχέρσωσης και ανεπίτρεπτης αλλαγής κατά προ¬ 
ορισμό χρήση δημόσια δασική αναδασωτέα -με την 
αριθμ. 4525/93/20.01.1994 απόφαση του Νομάρχη Ανατ. 
Αττικής- έκταση εμβαδού 1,140 στρ (ενός στρέμματος 
και εκατόν σαράντα χιλιοστών του στρέμματος), όπως 
απεικονίζεται με μαύρο περίγραμμα και μαύρα στίγμα¬ 
τα και στοιχεία οριογραμμής (1,2,3,4,5,Λ,Μ,Ν,Ξ,0.1) με 
συντεταγμένες ΕΓΣΑ '87 στο ως άνω τοπογραφικό και 
απόσπασμα φ.χ. ΓΥΣ που προσαρτάται και συνοδεύει την 
παρούσα, ως έκταση, που σύμφωνα με την εισήγηση- 
φωτ/νεία, περιλαμβάνεται σε ευρύτερη έκταση εμβα¬ 
δού 10,500 στρ., που κηρύχθηκε ως αναδασωτέα λόγω 

πυρκαγιάς του έτους 1993 και ενώ στην ευρύτερη ως 
άνω έκταση, υπάρχει φυσική αναγέννηση με την πάροδο 
των είκοσι και πλέον ετών, στη συγκεκριμένη επίμαχη 
έκταση παρατηρείται απουσία οποιοσδήποτε δασικής 
βλάστησης που συνεπάγεται την ανθρώπινη επέμβαση 
καθ' οιονδήποτε τρόπο. Η επανακήρυξη της έκτασης 
αυτής έχει επιβεβαιωτικό χαρακτήρα και δεν μειώνει 
ούτε ακυρώνει την ισχύ της ήδη εκδοθείσας απόφασης 
κήρυξης ως αναδασωτέας. 

Σκοπός της κήρυξης και επανακήρυξηςτης ανωτέρω 
έκτασης συνολικού εμβαδού 5,843 στρ. ως αναδασω¬ 
τέας είναι η αποκατάσταση της καταστραφείσας λόγω 
κατάληψης, εκχέρσωσης δασικής βλάστησης και ανεπί¬ 


τρεπτης αλλαγής κατά προορισμό χρήση, ως ανωτέρω 
περιγράφηκε, η διατήρηση του δασικού χαρακτήρα αυ¬ 
τής, ο αποκλεισμός διάθεσης της για άλλη χρήση και η 
διατήρηση της ισορροπίας του φυσικού περιβάλλοντος. 

Με την παρούσα απόφαση δεν προκαλείται δημοσιο¬ 
νομική δαπάνη σε βάρος του κρατικού προϋπολογισμού 
(σχ. άρθρο 90 π.δ/τος 63/2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 

Αριθμ. 270382 (3) 

Κήρυξη δημόσιας δασικής έκτασης εμβαδού 
3.560,76 τ.μ. ως αναδασωτέας λόγω παράνομης 
εκχέρσωσης στη θέση «Βουλωμένη» τηςΤ.Κ. Χρυ- 
σοβεργίου, Δ.Ε Αιτωλικού, του Δήμου I.Π.Μεσο¬ 
λογγίου, Π.Ε. Αιτωλ/νίας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τα άρθρα 24παρ. 1 και 117 παρ. 3 του Συντάγματος 
της Ελλάδας. 

2. Το ν. 3852/2010 (Α'87) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης» και ειδικότερα τα άρθρα 6 και 280. 

3. Το π.δ 139/2010 (Α'232) «Οργανισμός της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου» 

4. Το ν. 3200/1955 περί «διοικητικής αποκέντρωσης» 
όπως τροποποιήθηκε και συμπληρώθηκε με το ν.δ. 532/ 
1970 και μεταγενέστερες διατάξεις. 

5. Τα άρθρα 1 παρ. 1,2 παρ.ΐδ, 5 παρ. 3β, 6 παρ. 7 και 
7 παρ. 2 του ν. 2503/1997 «Διοίκηση, Οργάνωση, Στελέ- 
χωση της Περιφέρειας». 

6. Το άρθρο 38 παρ. 1 του ν. 998/1979 όπως αντικα- 
ταστάθηκε το πρώτο εδάφιο της με το άρθρο 35 παρ. 1 
του ν. 4280/2014 (ΑΊ 59) καθώς επίσης και το άρθρο 41 
παρ. 1 και 3 του ν. 998/1979. 

7. Το ν. 3208/2003 (Α'303) «Προστασία των δασικών 
οικοσυστημάτων, κατάρτιση δασολογίου, ρύθμιση 
εμπραγμάτων δικαιωμάτων επί δασών και δασικών εν 
γένει εκτάσεων και άλλες διατάξεις». 

8. Τις διαταγές του Υπουργείου Γεωργίας: α) 160417/ 
1180/8-7-1980, β) 182447/3049/24-9-1980, γ) 141823/ 
24-2-1983 και δ) 179171/3-9-1985. 

9. Τις διατάξεις του ν. 3861 /2010 (ΑΊ 12) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

10. Τα άρθρα 28 και 28Α του ν. 4325/2015 (Α'47) «Εκ¬ 
δημοκρατισμός της Διοίκησης- Καταπολέμηση Γραφειο¬ 
κρατίας και Ηλεκτρονική Διακυβέρνηση Αποκατάσταση 
αδικιών και άλλες διατάξεις». 

11. Την αριθ. 15870/15-05-2017 (τ.Υ.Ο.Δ.Δ. 250) από¬ 
φαση του Υπουργού Εσωτερικών περί διορισμού του 
Νικολάου Παπαθεοδώρου του Αγγελάκη ως Συντονιστή 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου. 


12. Το άρθρο 67 παρ. 8 του ν. 4316/2014 (Α' 270). 

13. Την με αριθμ. 199781/28-8-2017 πρόταση του Δα¬ 
σαρχείου Μεσολογγίου περί κηρύξεως δημόσιας δα¬ 
σικής έκτασης εμβαδού 3.560,76 τ.μ ως αναδασωτέας 
λόγω παράνομης εκχέρσωσης στη θέση «Βουλωμένη» 
τηςΤ.Κ Χρυσοβεργίου, Δ.Ε Αιτωλικού, του Δήμου Ι.Π. Με¬ 
σολογγίου, Π.Ε. Αιτωλ/νίας, αποφασίζουμε: 

Κηρύσσουμε ως αναδασωτέα, με φυσική ή τεχνητή 
αναγέννηση, με σκοπό την προστασία για την επανα- 
δημιουργία της δασικής βλάστησης που καταστράφηκε 
από παράνομη εκχέρσωση και την διατήρηση του χα¬ 
ρακτήρα της δημόσιας δασικής έκτασης, ώστε να απο¬ 
κλεισθεί η διάθεση αυτής για άλλο σκοπό, την παραπά¬ 
νω δημόσια δασική έκταση των 3.560,76 τ.μ που ανήκει 
στην κατηγορία του άρθρου 3 παρ. 2 και του άρθρου 4 
παρ. 1 ε του ν. 998/1979 όπως ισχύουν. 

Η ανωτέρω δημόσια δασική έκταση που βρίσκεται στη 
θέση «Βουλωμένη» τηςΤ.Κ Χρυσοβεργίου, Δ.Ε Αιτωλικού, 
του Δήμου Ι.Π.Μεσολογγίου, Π.Ε. Αιτωλ/νίας, προσδιο¬ 
ρίζεται από τα στοιχεία: 1, 2, 3, ...10,11,12, ...18,19, 20, 
...31,32,1 και οριοθετείται ως ακολούθως: 

ΒΟΡΕΙΑ: Με δημόσια δασική έκταση με αριθ. (ΚΑΕΚ 
012120101010) πρώτη εγγραφή στο ελληνικό δημόσιο. 

ΝΟΤΙΑ: Με ελαιώνα σήμερα του με αριθ. (ΚΑΕΚ 
012120204001) πρώτης εγγραφής σε ιδιώτη και αγρο¬ 
τικό δρόμο. 

ΑΝΑΤΟΛΙΚΑ: Με ελαιώνα σήμερα του με αριθ. (ΚΑΕΚ 
012120204001) πρώτης εγγραφής σε ιδιώτη και με ελαι¬ 
ώνα σήμερα του με αριθ (ΚΑΕΚ 012120205007) πρώτης 
εγγραφής σε ιδιώτη. 

ΔΥΤΙΚΑ: Με δημόσια δασική έκταση με αριθ. (ΚΑΕΚ 
012120101010) πρώτης εγγραφής στο ελληνικό δη¬ 
μόσιο και δημόσια δασική έκταση του με αριθμ. (ΚΑΕΚ 
012120204001) πρώτης εγγραφής σε ιδιώτη. 

όπως φαίνεται στο συνημμένο τοπογραφικό διά¬ 
γραμμα. 

Κατά της ανωτέρω απόφασης υφίσταται η δυνατότητα 
άσκησης αίτησης ακύρωσής της, ενώπιον του (οικείου) 
Τριμελούς Διοικητικού Εφετείου, εντός εξήντα (60) ημε¬ 
ρών από την επομένη της δημοσίευσής της ή κοινοποι- 
ήσεώςτης. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Οκτωβρίου 2017 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 

